Kostir þess að nota útikennslu í leikskólum : fræðileg umfjöllun um útikennslu leikskólabarna í tengslum við vefsíðuna Vettvangsferðir um nánasta umhverfi leikskólans : útikennsla og útinám leikskólabarna í Reykjanesbæ
Þessi greinargerð er samin í tengslum við lokaverkefni mitt við Kennaraháskóla Íslands. Verkefnið fólst í því að gera bókina Vettvangsferðir um nánasta umhverfi leikskólans að rafrænu verki. Vefsíðan er gerð með það í huga að kennarar og aðrir sem kunna að hafa áhuga á útikennslu leikskólabarna, geti skoðað síðuna og fengið hugmyndir og lært af reynslu annarra. Bókin var samin af starfsfólki leikskólans Tjarnarsels í Reykjanesbæ. Efni hennar er afrakstur þróunarverkefnis sem fór fram í leikskólanum á árunum 1995-2000. Í greinargerðinni vildi ég kafa dýpra ofan í vettvangsferðirnar og því kom upp sú spurning hverjir kostirnir væru við að nota útikennslu í leikskólum og hvernig væri hægt að tengja námsvið leikskólans við útikennslu. Ég kafaði dýpra ofan í vettvangsferðirnar, reyndi að átta mig á hver upplifun barnanna væri í þeim og komst að því að þegar börnin könnuðu á sínum forsendum var könnunin hjá þeim dýpri og skilningur á viðfangsefninu jókst. Þegar börn fá að kanna það sem þau hafa áhuga á en ekki það sem kennarinn setur þeim fyrir, eru meiri líkur að þau vilji frekar fara í vettvangsferðir og upplifunin eftir því. Þau urðu meðvitaðri um hvað þau voru að gera.
Útikennsla, Leikskólar, Grenndarkennsla, Kennsluvefir, Reykjanesbær, Leikskólabraut
Networked Digital Library of Theses and Dissertations